English: Thank you for the questions. I'll try to get through them as quickly as I can, Llywydd. On pandemic preparations, we'll have lots of lessons to learn on the back of this. Our primary preparations were for a flu-style pandemic, but this is a slightly different form of pandemic. We'll have lots of lessons to learn. We're learning as we go, and the way that we're not just stocking but restocking our personal protective equipment stores is part of what we're doing in the here and now, but we'll definitely need to take a look back ourselves. And as I've said before, I'm sure that, in every Parliament across the United Kingdom, there'll be a desire across parties to look back at what's happened when we finally reach the end of this to learn lessons, to understand what we did, but, crucially, to understand what we need to do for the future. I hope that inquiry can take place sooner rather than later, because that would mean that we're actually at the end of the coronavirus pandemic, but I do appreciate that this is going to have to wait until we really do reach that point in time. On the point about testing every hospital resident, I think, from the example you've given, if they were symptomatic, as you suggest, then that's the sort of thing where there should have been a clinical view on that and a test offered, if appropriate, before they left. And again, I think this is the sort of thing to take up with the health board directly, and if you don't get a satisfactory response then do come back to me. As I said in response to Rhun ap Iorwerth, we're continuing to review the evidence on what we should do, and that may well change what we need to do around testing of both hospital patients but also of our staff in health and social care as well. In terms of spending more time outdoors, we changed the regulations in Wales. One of the modest and cautious easements we made to the lockdown regulations and approach here in Wales was to say that people could go out for exercise more than once, because the evidence the First Minister referred to was about the fact that the half-life of coronavirus is significantly reduced outside and in sunlight. So, that's a change that we have made to encourage more people to go out more than once a day for exercise. And in terms of your point about loneliness and isolation, it's been a point that Ministers considered at each stage in the changes we're making, and it's a matter of real concern. There are many Members in the Chamber who I know, like me, have older parents who they are effectively caring for, and it's something that bothers me about my own family and I know other Members take that seriously too as well. So, the strategy for loneliness and isolation is part of the support we've put in place and that we funded especially with the third sector to provide support. That will absolutely be one of the key factors we need to consider in terms of exiting lockdown and the eventual path to and through recovery. And in terms of a timeline for further NHS activity, I should be in a position to provide a better idea about that as I both receive the plans on quarter 1, and, as I indicated I think in response to Angela Burns, I do intend to bring back a further statement to give some more detail on that. And I believe I've had the pleasure of an invite from Dr Lloyd to return to the health committee in the next few weeks as well. So, there will be opportunities for me to set out where the NHS is and to face questions from Members on that.
Welsh: Diolch am y cwestiynau. Ceisiaf eu hateb mor gyflym ag y gallaf, Llywydd. O ran paratoadau ar gyfer pandemig, bydd gennym ni lawer o wersi i'w dysgu yn sgil hyn. Roedd ein paratoadau sylfaenol ar gyfer pandemig ar batrwm y ffliw, ond mae hwn yn fath ychydig yn wahanol o bandemig. Bydd gennym ni lawer o wersi i'w dysgu. Rydym ni'n dysgu wrth i ni ymateb i'r sefyllfa, ac mae'r ffordd yr ydym ni nid yn unig yn stocio ond yn ailstocio ein storfeydd cyfarpar diogelu personol yn rhan o'r hyn yr ydym ni'n ei wneud nawr, ond yn sicr bydd angen i ni werthuso ein hymateb. Ac fel yr wyf wedi'i ddweud o'r blaen, rwy'n siŵr, ym mhob Senedd ar draws y Deyrnas Unedig, y bydd awydd ym mhob plaid i edrych yn ôl ar yr hyn sydd wedi digwydd pan fyddwn yn cyrraedd pen draw hyn o'r diwedd i ddysgu gwersi, i ddeall yr hyn a wnaethom ni, ond yn hollbwysig, i ddeall yr hyn y mae angen inni ei wneud ar gyfer y dyfodol. Rwy'n gobeithio y gall yr ymchwiliad hwnnw ddigwydd cyn gynted ag sy'n bosib, oherwydd byddai hynny'n golygu ein bod ar ddiwedd pandemig y coronafeirws, ond rwyf yn sylweddoli y bydd yn rhaid i hynny aros nes y byddwn ni mewn gwirionedd wedi cyrraedd yr adeg honno. O ran y sylw am brofi pob preswylydd yn yr ysbyty, rwy'n credu, o'r enghraifft a roesoch chi, os oedden nhw'n symptomatig, fel yr ydych chi'n awgrymu, dyna'r math o beth y dylem ni fod wedi cael barn glinigol arno a chynnig prawf, os oedd hynny'n briodol, cyn iddyn nhw adael. Ac unwaith eto, rwy'n credu mai dyma'r math o beth i'w godi gyda'r bwrdd iechyd yn uniongyrchol, ac os na chewch ymateb boddhaol yna dewch yn ôl ataf. Fel y dywedais wrth ymateb i Rhun ap Iorwerth, rydym yn parhau i adolygu'r dystiolaeth ar yr hyn y dylem ni ei wneud, ac mae'n bosib iawn y bydd hynny'n newid yr hyn y mae angen inni ei wneud o ran profi cleifion mewn ysbytai ond hefyd ein staff ym maes iechyd a gofal cymdeithasol hefyd. O ran treulio mwy o amser yn yr awyr agored, fe wnaethom ni newid y rheoliadau yng Nghymru. Un agwedd ar y lliniaru cymedrol a gochelgar a wnaethom ni i'r rheoliadau a'r dull gweithredu yma yng Nghymru oedd dweud y gallai pobl fynd allan i ymarfer corff fwy nag unwaith, gan fod y dystiolaeth y cyfeiriodd y Prif Weinidog ati yn ymwneud â'r ffaith bod hanner oes coronafeirws yn cael ei lleihau'n sylweddol y tu allan ac yng ngolau'r haul. Felly, dyna newid yr ydym ni wedi'i wneud i annog mwy o bobl i fynd allan fwy nag unwaith y dydd i wneud ymarfer corff. Ac o ran eich sylw ynglŷn ag unigrwydd a theimlo'n ynysig, bu hynny'n rhywbeth y bu Gweinidogion yn ei ystyried ar bob cam yn y newidiadau yr ydym yn eu gwneud, ac mae'n fater sy'n peri pryder gwirioneddol. Gwn fod gan lawer o Aelodau yn y Siambr, fel sydd gen innau, rieni hŷn y maen nhw'n gofalu amdanyn nhw i bob pwrpas, ac mae'n rhywbeth sy'n fy mhoeni am fy nheulu fy hun, ac rwy'n gwybod bod aelodau eraill yn cymryd hynny o ddifrif hefyd. Felly, mae'r strategaeth ar gyfer unigrwydd a theimlo'n ynysig yn rhan o'r cymorth yr ydym ni wedi'i roi ar waith ac y bu inni ei ariannu'n arbennig gyda'r trydydd sector i ddarparu cymorth. Dyna fydd un o'r prif ffactorau y mae angen inni eu hystyried o ran codi'r cyfyngiadau symud a'r llwybr yn y pen draw at adferiad ac y tu hwnt i hynny. Ac o ran amserlen ar gyfer gweithgarwch pellach gan y GIG, dylwn i fod mewn sefyllfa i ddarparu gwell syniad am hynny wrth imi gael y cynlluniau ar chwarter 1, ac fel y dywedais, rwy'n credu mewn ymateb i Angela Burns, rwy'n bwriadu cyflwyno datganiad pellach i roi mwy o fanylion am hynny. Ac rwy'n credu y cefais y pleser o gael gwahoddiad gan Dr Lloyd i ddychwelyd i'r Pwyllgor Iechyd yn ystod yr wythnosau nesaf hefyd. Felly, bydd cyfleoedd imi amlinellu lle mae'r GIG arni a wynebu cwestiynau gan Aelodau ynglŷn â hynny.